《缦庵合装欧黄题名悬斋壁并题一诗即以为别》
清代·黄绍箕

庐陵少孤贫不忧，登朝一节论千秋。波中金石仰看物，著书不足来寻幽。

维摩老子稍后进，文章不同有心印。书骨权奇如其人，未得书碑聊自运。

二公气立万物表，白傅西来恨太早。中间题壁有苏公，作诗父子三人同。

苏公兄弟晚飘泊，壁诗磨灭无由踪。尹余继去众已骇，元祐党碑满天下。

平生师友如云龙，万事升沈付埃马。欧公有母黄有兄，至乐天与谁能伤。

但说山川蒙藻缋，岂知点画含风霜。缦庵缦庵来惜别，吾家风义足可惜。

公家事了栽红梨，烹茶读书且面壁。

作者简介：黄绍箕（1854—1908），浙江瑞安人。光绪六年进士。授编修，官侍讲，爱才好士，曾为康有为延誉。“戊戌政变”失败后，闻讯冒险告康有为，使康免于难，遂为荣禄所恶，辞官归里。不久，起用为湖北提学使，卒于官。绍箕博学能文，精于金石书画之学。